Campos-bassenget

Campos-bassenget er et område rikt på petroleum som ligger utenfor kysten av  Rio de Janeiro i Brasil. Utforskning av bassenget startet i 1976. Området er på totalt 100 000 km² og består av om lag 40 olje- og gassfelt som hovedsakelig er oppdaget og opereres av oljeselskapet Petrobras. To store felt i området er «Marlim» og «Albacora». Norsk Hydro nå Statoil eier 50% av Chinook-feltet som ble oppdaget i 2006.  Dette feltet blir nå kalt Peregrino.

Daglig produksjonsvolum i Campos-bassenget er i 2006 på om lag 250 000 m³ olje. I tillegg kommer en betydelig produksjon av naturgass. Campos står for om lag 80% av Brasils oljeproduksjon.

Mye av aktiviteten i Campos-bassenget drives med utgangspunkt i byen Macaé nord for Rio de Janeiro.

Eksterne lenker
 Statoil, presentasjon av Peregrino-feltet
 Petrobras, kart over Campos-bassenget


Kategori:Petroleum
Kategori:Brasils geografi
Kategori:Olje- og gassfelter